**Doložka vybraných vplyvov**

**A.1. Názov materiálu:**

Návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne  | Žiadne | Negatívne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy – vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

Vplyv na rozpočet verejnej správy

Navrhovaná právna úprava v bodoch 2 až 7 nebude mať vplyv na rozpočet verejnej správy. Novela dopĺňa poskytovanie finančného príspevku neverejnému poskytovateľovi sociálnej služby poskytujúcemu sociálnu službu vo verejnom záujme na základe práva fyzickej osoby vybrať si slobodne poskytovateľa sociálnej služby a jej formu, pričom sa v plnom rozsahu akceptuje originálna kompetencia pôsobnosti obce alebo VUC pri jednotlivých druhoch sociálnej služby v zmysle ustanovení zákona o sociálnych službách.

V právnej úprave v bodoch 8 až 10 sa navrhuje zmeniť fakultatívnosť pri taxatívne určených druhoch sociálnych služieb na obligatórne príspevky zo strany obce a VUC pre neverejného poskytovateľa sociálnej služby.

Zo správy „O sociálnej situácii obyvateľstva Slovenskej republiky za rok 2013“, prílohy č. 3, tabuľky č. 30 „Vybrané druhy sociálnych služieb poskytované neverejnými poskytovateľmi sociálnych služieb“ (zdroj: MPSVaR SR) je zrejmé, že príjmy neverejných poskytovateľov (z rozpočtov obcí, z úhrad od klientov, z darov a pod.) za poskytované služby boli vo výške cca 8,21 mil. eur, pričom ich náklady predstavovali 10,14 mil. eur. Po schválení novely rozdiel medzi príjmami a nákladmi za poskytované služby, ktorý je vo výške cca 2 mil. eur by bol hradený z rozpočtu verejnej správy.

Citovaný zdroj je prílohou doložky vybraných vplyvov.

Vplyv na podnikateľské prostredie

Navrhovaná novela nebude mať vplyv na podnikateľské prostredie.

Sociálne vplyvy

Navrhovaná novela bude mať pozitívne sociálne vplyvy.

Vplyv na životné prostredie a informatizáciu spoločnosti

Navrhovaná právna úprava nebude mať vplyv na životné prostredie a na informatizáciu spoločnosti.

**A.4. Alternatívne riešenia**

Neuvažovalo sa s alternatívnymi riešeniami.

**A.5. Stanovisko gestorov**

Bezpredmetné